CELEX: C2007/042/18
Language: da
Date: 2007-02-24 00:00:00
Title: Sag C-501/06 P: Appel iværksat den 11. december 2006 af GlaxoSmithKline Services Unlimited (GSK), tidligere Glaxo Wellcome plc, til prøvelse af dom afsagt den 27. september 2006 af Retten i Første Instans (Fjerde Udvidede Afdeling) i sag T-168/01, Glaxo SmithKline Services Unlimited mod Kommissionen for De Europæiske Fællesskaber

24.2.2007   
            
            
               DA
            
            
               Den Europæiske Unions Tidende
            
            
               C 42/11
            
         Appel iværksat den 11. december 2006 af GlaxoSmithKline Services Unlimited (GSK), tidligere Glaxo Wellcome plc, til prøvelse af dom afsagt den 27. september 2006 af Retten i Første Instans (Fjerde Udvidede Afdeling) i sag T-168/01, Glaxo SmithKline Services Unlimited mod Kommissionen for De Europæiske Fællesskaber
   (Sag C-501/06 P)
   (2007/C 42/18)
   Processprog: engelsk
   Parter
   
      Appellant: GlaxoSmithKline Services Unlimited, tidligere Glaxo Wellcome plc (ved I. Forrester, QC, J. Venit, member of the New York Bar, abogado S. Martínez Lage, Δικηγόρος A. Komninos, Rechtsanwalt A. Schulz)
   
      De andre parter i appelsagen: Kommissionen for De Europæiske Fællesskaber, European Association of Euro Pharmaceutical Companies (EAEPC), Bundesverband der Arzneimittel-Importeure eV, Spain Pharma SA, Asociación de exportadores españoles de productos farmacéuticos (Aseprofar)
   Appellanten har nedlagt følgende påstande
   
               —
            
            
               Rettens dom ophæves, for så vidt som den ikke giver GSK medhold i påstanden om annullation af den anfægtede beslutnings artikel 1, eller der træffes anden rimelig bestemmelse.
            
         
               —
            
            
               Appellanten tilkendes sagsomkostninger.
            
         Anbringender og væsentligste argumenter
   Appellanten gør gældende, at den appellerede dom af følgende grunde bør ophæves, for så vidt som den ikke giver GSK medhold i påstanden om annullation af den anfægtede beslutnings artikel 1:
   
               —
            
            
               Det var med urette, at Retten konkluderede, at de almindelige salgsbetingelser har mærkbare konkurrencebegrænsende virkninger og således udgør en overtrædelse af artikel 81, stk. 1, EF, idet Retten ikke foretog en passende bedømmelse af betingelsernes egentlige retlige og økonomiske rammer. Endvidere i) er den priskonkurrence inden for mærket, hvortil Retten henviser, i sig selv en følge af markedsfordrejning og ii) Retten støttede sit resultat på påståede marginale fordele, som endelige forbrugere i importlande kunne have opnået ved de spanske grossisters deltagelse i konkurrence inden for mærket.
            
         
               —
            
            
               Retten havde ikke den fornødne kompetence til at drage konklusioner om faktiske omstændigheder angående den mulige virkning på patienter og på dem, der betalte deres medicin, henset til det manglende grundlag for sådanne konklusioner i Kommissionens anfægtede beslutning.